Ennakkoratkaisupyyntö, jonka Landgericht Köln (Saksa) on esittänyt 5.5.2022 – A.T.U. Auto-Teile-Unger GmbH & Co. KG ja Carglass GmbH v. FCA Italy SpA

(Asia C-296/22)

(2022/C 318/35)

Oikeudenkäyntikieli: saksa

Ennakkoratkaisua pyytänyt tuomioistuin

Landgericht Köln

Pääasian asianosaiset

Kantajat: A.T.U. Auto-Teile-Unger GmbH & Co. KG ja Carglass GmbH

Vastaaja: FCA Italy SpA

Ennakkoratkaisukysymys

Onko asetuksen 2018/858 (1) 61 artiklan 1 kohtaa ja 4 kohtaa, luettuna yhdessä liitteessä X olevan 2.9 kohdan kanssa, jonka mukaan ajoneuvonvalmistajan on asetettava ajoneuvon OBD-järjestelmää, vianmääritystä, korjausta ja huoltoa varten suora ajoneuvotietojen virta saataville sarjaportista standardoidun dataliittimen kautta, kun otetaan myös huomioon vaatimukset, jotka ajoneuvonvalmistajalle asetetaan ajoneuvon yleisen turvallisuuden takaamiseksi kyseisen asetuksen liitteessä II olevan I osan 63 kohdassa,

— luettuna yhdessä asetuksen N:o 661/2009 (2) ja erityisesti sen 5 artiklan 1 kohdan kanssa ennen 6.7.2022 tyyppihyväksyttyjen ajoneuvojen osalta ja

— luettuna yhdessä 6.7.2022 lähtien sovellettavan asetuksen 2019/2144 (3) ja erityisesti sen 4 artiklan 4 ja 5 kohdan kanssa,

tulkittava siten, että ajoneuvonvalmistajan on aina, myös vastaavia turvallisuustoimenpiteitä toteuttaessaan, varmistettava, että tämä ajoneuvon OBD-järjestelmä, vianmääritys, korjaus ja huolto, siinä tarvittava tietojen kirjoittaminen mukaan luettuna, on edelleen mahdollista riippumattomissa korjaamoissa yleisen vianmääritystyökalun avulla, ilman että edellytysten, joista asetuksessa ei nimenomaisesti säädetä ja jotka koskevat laitteen internetyhteyttä ajoneuvonvalmistajan määrittämälle palvelimelle ja/tai sitä, että käyttäjän on rekisteröidyttävä aiemmin henkilökohtaisesti ajoneuvonvalmistajan palveluun, on täytyttävä?

(1) Moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, komponenttien ja erillisten teknisten yksiköiden hyväksynnästä ja markkinavalvonnasta, asetusten (EY) N:o 715/2007 ja (EY) N:o 595/2009 muuttamisesta sekä direktiivin 2007/46/EY kumoamisesta 30.5.2018 annettu Euroopan parlamentin ja neuvoston asetus (EUVL 2018, L 151, s. 1).

(2) Moottoriajoneuvojen, niiden perävaunujen sekä niihin tarkoitettujen järjestelmien, osien ja erillisten teknisten yksiköiden yleiseen turvallisuuteen liittyvistä tyyppihyväksyntävaatimuksista 13.7.2009 annettu Euroopan parlamentin ja neuvoston asetus (EY) N:o 661/2009 (EUVL 2009, L 200, s. 1).

(3) Moottoriajoneuvojen ja niiden perävaunujen sekä näihin ajoneuvoihin tarkoitettujen järjestelmien, komponenttien ja erillisten teknisten yksiköiden tyyppihyväksyntävaatimuksista niiden yleisen turvallisuuden ja ajoneuvon matkustajien ja loukkaantumiselle alttiiden tienkäyttäjien suojelun osalta, Euroopan parlamentin ja neuvoston asetuksen (EU) 2018/858 muuttamisesta ja Euroopan parlamentin ja neuvoston asetusten (EY) N:o 78/2009, (EY) N:o 79/2009 ja (EY) N:o 661/2009 sekä komission asetusten (EY) N:o 631/2009, (EU) N:o 406/2010, (EU) N:o 672/2010, (EU) N:o 1003/2010, (EU) N:o 1005/2010, (EU) N:o 1008/2010, (EU) N:o 1009/2010, (EU) N:o 19/2011, (EU) N:o 109/2011, (EU) N:o 458/2011, (EU) N:o 65/2012, (EU) N:o 130/2012, (EU) N:o 347/2012, (EU) N:o 351/2012, (EU) N:o 1230/2012 ja (EU) 2015/166 kumoamisesta 27.11.2019 annettu Euroopan parlamentin ja neuvoston asetus (EU) 2019/2144 (EUVL 2019, L 325, s. 1).